
			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 
















חלק 2: 

(1) בעלי הדין : 

1. התובע, יליד 16.8.1994, היה בכל הזמנים הרלבנטיים לתביעה זו הנוהג ו/או המשתמש ברכב הנושא מספר רישוי 37-899-38 (להלן: "הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת חובה וצילום רישיון נהיגה, מסומנים ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. במועד התאונה היה התובע מתמחה במשרד המשפטים, צלח לאחרונה את בחינות הלשכה והוסמך כעורך דין מתקשה בהשתלבות במקצוע תוך התחשבות במגבלותיו. אין ספק כי מגבלותיו מחמת התאונה ותוצאותיה תגביל אותו בעתיד בביצוע עבודתו נגרמו לו הפסדי שכר וכך גם בעתיד.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. מאז התאונה ומחמת תוצאותיה נזקק התובע לנסיעות לטיפולים רפואיים והוא נזקק להוצאות רפואיות ופארא רפואיות והוא יזקק לכך גם בעתיד.

7. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

8. בתאריך 4.12.23, בשעה 18:00 או בסמוך לכך, לאחר שהחנה את רכבו, במהלך היציאה מהרכב נכשל ביציאתו, נפל ונחבל (להלן: "התאונה").

9. לאחר התאונה, כשהוא כאוב ומתקשה בהנעת זרוע ויד ימין, טופל התובע בביתו באמצעות נטילת משככי כאבים בתקווה כי המדובר הוא בחבלות שיחלפו לאחר מנוחה ונטילת תכשירים לשיכוך כאב במסגרת ביתית.

10. נוכח נפיחות וכאבים עזים עד לכדי קושי בהנעת זרוע ומפרק שורש כף יד ימין, פנה התובע לקבלת טיפול רפואי אשר איבחן חבלות בשורש כף יד ימין, ולאחר קבלת טיפול רפואי ראשוני שוחרר לביתו כשידו מקובעת בסד גבס, בהנחיה לביצוע בדיקות הדמיה בשאלה של שבר, יד מורמת, המשך מעקב רפואי, נטילת משככי כאבים ומנוחה בת 9 ימים. 

11. בדיקת הדמיה שבוצעה לתובע וכוונה לזרוע וכף יד ימין הדגימה קו שבר בעצם הסירה, והוחלט על קיבוע בגבס ל4 שבועות, תוך הנחייה לשמור על יד מורמת.

12.  התובע אשר המשיך לסבול מכאבים והגבלה ניכרת בתנועות זרוע ושורש כף יד ימין. הופנה לביצוע בדיקת הדמיה נוספת לאחריה הורד הגבס והוא הופנה לטיפולי פיזיותרפיה לצורך הפעלת היד והקניית טווחים, נטילת טיפול תרופתי לשיכוך כאב והמשך מעקב רפואי, לרבות בדיקת דימות נוספת.

13. בשים לב לכאבים העזים ולהגבלה הניכרת בתנועות שורש כף יד ימין הוחלט לפנות את התובע לביצוע בדיקת MRI.
 
14. בדיקת MRI הדגימה בצקת ניכרת ועיבוי של הרצועות האינטרקרפליות דרוזליות ושבר בקוטר פרוקסימלי של הסירה ללא תזוזה עם קונטזיה. במסגרת מרפאת כף יד בוצע צילום אשר הדגים קו שבר בחלק הפרוקסימלי של הקוטב הפרוקסימלי והוחלט להפנותו לייעוץ מומחה כף יד ולקיבוע שורש כף היד בסד קשיח.

15. התובע טופל במרפאת כף יד של בית החולים נצרת, שם הוסבר לתובע על חומרת הממצאים ועל האופציות השונות, לרבות, התערבות כירורגית לצורך קיבוע, הטריה והוצאת הפרגמנטים. לאחר הביקור הופנה לחידוש הסד, יד מורמת והמלצה לקביעת מועד ניתוח.

16. התובע פנה לקבלת ייעוץ נוסף וטיפול רפואי במרפאת כף יד של בית החולים רמב"ם, בחיפה, שם הומלץ על ביצוע בדיקה נוספת, המשך פיזיותרפיה ומעקב בהתאם לתוצאות הדימות.

17. בדיקת CT שביצע התובע הדגימה שבר תלישה קורטיקלי קטן בקצב הקוטב המקורב של הסקפואיד וציסטה לשדית בגודל 6 מ"מ בקוטב המקורב והוא הופנה להערכת אורתופד מומחה.

18. התובע המשיך לסבול מכאבים וקושי ניכר באחיזה והנעת שורש וכף יד ימין, והוחלט להפנותו בנוסף להמשך מעקב אורתופדי לביצוע טיפולי ריפוי בעיסוק וטיפול במסגרת מכון לרפואה ושיכוך כאב.

19. במהלך ביקורת מרפאת כף יד הוסברו האופציות הטיפוליות ונוכח הסיכון בהליך ניתוחי הוחלט על המשך טיפול שמרני, טיפולי פיזיותרפיה וריפוי בעיסוק אינטנסיביים ושימוש בחגורת יד לסירוגין.

20. התובע ביצע סדרות טיפולים אינטנסיביים בסופם נותר עם כאבים והגבלה בתנועות שורש כף יד ימין עם קושי בביצוע תפקודים ידניים ואחיזה והופנה להמשך טיפול אורתופדי הן בקהילה והן במסגרת מרפאת כף יד.

רצ"ב תעודות רפואיות, מסומנות "כנספח 2".

21. מאז התאונה סובל התובע מכאבים והגבלה בתנועות שורש כף יד וזרוע ימין, מקושי בביצוע תפקודים ידניים, מקושי באחיזה והרמה, מקושי בנשיאת משאות, מקושי בהקלדה וביצוע פעולות כירורגיות, מכאבים עזים, מקשיי הירדמות ושינה לא רציפה, מכאבים עזים בעת חילופי מזג אוויר ומאמץ, הוא תלוי בטיפול תרופתי לשיכוך כאב, נזקק לקבלת טיפול רפואי והטיפולים בו צפויים להימשך גם בעתיד. 

22. במועד התאונה היה התובע מתמחה במשרד המשפטים, במומו הצליח התובע לסיים את תקופת התמחותו ולצלוח את בחינות הלשכה והוא הוסמך כעורך דין.

23. מחמת התאונה ותוצאותיה התובע, עו"ד טרי, מתקשה במציאת עבודה תוך התחשבות במגבלותיו נגרמו לו הפסדי שכר ויגרמו לו גם בעתיד.

24. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

25. עקב מגבלותיו הנובעות מהתאונה, בשים לב לאופי פגיעתו נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
                       
חלק 3 
1. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          110,000 ₪ 
(2)  עזרת הזולת בעבר –	           				              22,250 ₪  
(3)  הוצאות רפואיות ונסיעות לטיפולים בעבר –	          8,500 ₪ 
(4)  הסעות מיוחדות ושימוש מוגבר במוניות בעבר -            25,250 ₪


2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות ניידות מוגברות בעתיד. 
(5)  פיצוי בגין נזקיו הלא ממוניים של התובע. 

פירוט העובדות המקנות סמכות לבית המשפט:
 
לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						               אריאל פרייברג, עו"ד
								          ב"כ התובע



